# data[].attributes.body
L'activitat es centrarà en la sensibilització dels alumnes i les seves famílies sobre els efectes negatius del consum diari de grans quantitats de sucres afegits, posant ènfasi en la prevenció del consum de begudes energètiques durant l'adolescència i la importància d'adoptar hàbits saludables. Aquesta iniciativa es durà a terme en una sessió de 3 hores en total, distribuïdes en 4 parts:

Part 1. Introducció (1 h):
Es començarà amb la presentació del professorat i l'explicació de per què es va proposar de fer aquesta trobada amb les famílies, agraïnt-los que hagin participat i expressant l'entusiasme de generar vincle.

A continuació, es farà una dinàmica de coneixença. A cadascú se li repartirà la meitat d'una imatge relacionada amb l'alimentació (exemple, un hort, un plat de pasta, un croissant, etc). Seguidament, hauran d'anar a buscar la parella que tinguin l'altra meitat de l'imatge, i quan l'hagin trobat, tindran 5 minuts per fer-se preguntes de coneixença. Finalment, ens posarem tots en rotllana i cada persona presentarà a la seva parella. Així ens coneixerem tots una mica abans de començar.

Després, tal com estem col·locats, es farà una recollida de coneixements previs sobre el tema a tractar mitjançant un qüestionari (p. Ex., Kahoot). (Si no disposem de tecnologia, mitjançant targetes que cadascuna tingui el número de resposta i que cada equip hagi d'ensenyar i al final es comptabilitzen els encerts).

Seguidament mostrarem un fragment del documental Dolç verí, que aborda els efectes de les begudes energètiques i altres hàbits de consum poc saludables.

# data[].attributes.body
El vector de benestar emocional busca integrar accions en el currículum educatiu per promoure el desenvolupament emocional, social i acadèmic de l'estudiant.

En aquesta activitat, el benestar emocional es fomenta en tres grans àmbits:

Hàbits saludables i prevenció de riscos: l'activitat pretén promoure un estil de vida saludable conscienciant l'alumnat i les famílies dels efectes adversos del consum d'aquestes begudes en la salut física i mental.

Autoconeixement i gestió emocional: a través de la reflexió potenciarem la presa de decisions responsables per part dels joves i el seu autoconeixement.

Relacions interpersonals i convivència: es busca promoure la creació d'una comunitat educativa saludable perquè és una qüestió de responsabilitat col·lectiva.

# data[].attributes.body
A través de l'orientació educativa i l'acció tutorial es pretén acompanyar l'alumnat en el desenvolupament d’hàbits saludables que impacten positivament en el seu rendiment acadèmic i el seu projecte de vida.

Amb aquesta activitat, no només es pretén reduir el consum de begudes energètiques, sinó també promoure un estil de vida que afavoreixi el creixement integral de l’alumnat, millorant la seva salut física, emocional i social en el marc d’una educació per al benestar.

També es pretén la implicació de les famílies en el procés educatiu establint un diàleg sobre els hàbits alimentaris i la influència de les decisions familiars en els comportaments dels alumnes de 1r de l'ESO. Aquesta implicació de la família afavoreix i enforteix la comunicació entre institut i famílies. Si l'alumne percep que la seva família s'implica en la seva educació, se li fomentarà un sentiment de suport i responsabilitat compartida.

# data[].attributes.body
Per al desenvolupament de l'activitat comptarem amb l'equip d'orientació educativa del centre, els tutors i tutores de grup i els especialistes en salut, psicologia i nutrició que aportin coneixements específics del seu àmbit.

# data[].attributes.body
L'activitat està destinada a l'alumnat de secundària i les seves famílies, que participaran conjuntament en l’activitat per a poder enfortir la implicació familiar en hàbits saludables.

# data[].attributes.body
Part 2. Experimentació (1 h):
Es realitzaran dos experiments per observar els efectes físics i químics de les begudes energètiques en altres substàncies:

Experiment 1: Reacció de la llet amb una beguda energètica per observar canvis físics i químics, ajudant els alumnes a entendre de manera visual l'impacte d'aquestes begudes en el cos.

Experiment 2: Ebullició d’una beguda energètica per identificar els residus sòlids i analitzar els ingredients. A través d'aquests experiments, es farà una reflexió sobre com els components d'aquestes begudes poden afectar la salut física, emocional i fins i tot la gestió de l’estrès i altres emocions dels joves.

Els experiments estan dissenyats per a l'alumnat, però les famílies poden participar en la reflexió sobre els efectes observats i el diàleg sobre el qual han après.

# data[].attributes.attachment_link.title
Qué ocurre si mezclas RedBull con Leche, Experimentos Caseros, web

# data[].attributes.body
Part 3. Anàlisi Crítica (30 min):

Per grups de 2 o 3 famílies, es col·locaran en taules i se'ls repartiran unes targetes amb fotografies dels aliments que contenen sucres afegits que es consumeixen més habitualment, amb la quantitat de sucre afegit que contenen (exemple: iogurts ensucrats, Nesquik/Colacao, pa de motlle, refrescos, sucs, galetes, cereals, brioixeria indrustrial, etc). Observant les targetes, hauran de triar les dels aliments que consumeixin amb més regularitat i comentar-ho amb la resta del grup. Finalment, hauran de pensar per quines alternatives podrien substituir aquests productes o reduir-ne el consum.

# data[].attributes.body
Durada total de la sessió: 3 hores

1. Introducció i Dinàmica de coneixença + visualització fragment "Dolç verí" (1 h)

10 min: Presentació del tema i objectius de l’activitat.

20 minuts: Dinàmica de coneixença inicial.

10 min: Recollida de coneixements previs mitjançant un qüestionari breu pel Kahoot.

20 minuts: Visualització fragment "Dolç verí" com a punt de partida per a la sensibilització.

2. Experimentació (1 h)

30 min: Experiment 1: Reacció de la llet amb beguda energètica per observar canvis físics i químics.

30 min: Experiment 2: Ebullició d’una beguda energètica per identificar residus sòlids i analitzar els ingredients. Discussió sobre els efectes en el cos.

3. Anàlisi crítica (30 min)

20 min: distribuir-se per grups de 2 o 3 famílies i repartir imatges dels aliments amb sucres afegits. Decidir quins aliments es consumeixen més regularment d'entre les imatges, observar la quantitat de sucres de cada aliment. A baix de cada targeta seleccionada, pensar i escriure alternatives.

10 min: posada en comú i propostes d'alternatives per a eliminar o reduir el consum d'aquests productes.

4. Tancament: conclusions i valoració final (30 min)

20 minuts: Dinàmica de post-its

10 min: Enquesta satisfacció

# data[].attributes.body
L'avaluació es realitzarà al final de la sessió per a avaluar el nivell de satisfacció d'alumnat i famílies, i al llarg de la següent setmana per a avaluar la resta de criteris, ja que no es disposarà de temps per a realitzar aquesta part en la mateixa sessió.

Criteris d’avaluació

Grau d’assoliment dels objectius inicials.

Participació activa de l’alumnat i les famílies.

Impacte en la reflexió i canvi d’hàbits dels alumnes a curt i a mitjà termini.

Satisfacció del professorat i altres agents implicats.

Procediments d’avaluació

Enquesta de satisfacció a l’alumnat i famílies: Recollida d’opinions sobre la utilitat i interès de l’activitat.

Reunió de valoració amb el professorat: Posada en comú sobre l’efectivitat de l’activitat, dificultats trobades i possibles millores.

Anàlisi de les respostes al qüestionari inicial i final: Per veure si hi ha hagut una millora en els coneixements.

# data[].attributes.headline
Avaluació de l’aprenentatge de l’alumnat

# data[].attributes.subject
Avaluació de l’aprenentatge de l’alumnat

# data[].attributes.body
Criteris d’avaluació

Coneixement dels riscos associats al consum de begudes energètiques.

Experimenta

Capacitat d’anàlisi crítica sobre el màrqueting de begudes energètiques

Comprensió del documental o episodi dels Simpson.

Participació en la discussió conjunta

Aplicació dels coneixements adquirits a la seva vida quotidiana.

Procediments d’avaluació

Qüestionari inicial i final: Un qüestionari comparatiu (Kahoot o en paper) per mesurar l’evolució dels coneixements abans i després de l’activitat.

Observació i rúbrica de participació: Els docents i orientadors faran una observació activa durant les dinàmiques per valorar la implicació i reflexió de l’alumnat.

Presentació de campanyes crítiques: Avaluació de les propostes dels alumnes sobre el màrqueting de les begudes energètiques segons criteris de reflexió crítica i creativitat.

# data[].attributes.headline
Les begudes energètiques, una tendència en augment

# data[].attributes.subject
Les begudes energètiques, una tendència en augment

# data[].attributes.body
L'enquesta ESTUDES realitzada el 2023 en la població d'estudiants d'entre 14 a 18 anys indica que el consum de begudes energétiques ha anat augmentant en els últims anys, sent de quasi la meitat (47,7% dels joves) que en consumeixen habitualment.

Aquesta dada posa de manifest la importància d’abordar aquesta temàtica des d’edats primerenques, com 1r d’ESO, per fomentar hàbits saludables abans que el consum d’aquestes begudes esdevingui més freqüent.

# data[].attributes.body
Promoure la participació de les famílies en el procés d'aprenentatge de l'alumnat sobre els riscos de l'abús del consum de begudes energètiques i altres hàbits alimentaris poc saludables, promovent la reflexió conjunta i el compromís per establir hàbits saludables a casa.

Fomentar una alimentació equilibrada entre els estudiants, promovent la importància d'una dieta saludable i el consum responsable de substàncies estimulants.

Millorar el benestar emocional i físic dels alumnes a través de la sensibilització sobre l'estil de vida saludable, incloent la importància de l'alimentació, el descans adequat i l'activitat física.

Fomentar que els alumnes reflexionin sobre les seves decisions alimentàries, ajudant-los a ser més conscients de la seva salut.

Promoure una millor convivència escolar mitjançant activitats que afavoreixin el treball en equip i els valors relacionats amb la salut i el benestar emocional.

ODS3. Salut i benestar. Analitzar els efectes de les begudes energètiques en la salut, especialment en adolescents.

# data[].attributes.body
El grup es dividirà en grups més petits per a facilitar la dinàmica.

1. Espais físics:

Aula gran amb --> Pissarra o projector per a presentacions i visualització de vídeos. Accés a materials per a cartells o altres dispositius per fer les presentacions digitals. Si són molts participants, es pot usar el gimnàs o sala d'actes per a major comoditat.

Laboratori o aula amb condicions per experiments--> Accés a aigüera, fogons o material de seguretat per fer els experiments de reacció química i ebullició, taules resistents per treballar amb líquids i evitar accidents i ventilació adequada per evitar olors fortes o vapors concentrats.

2. Espais Virtuals:

Eina interactiva per al qüestionari inicial (Kahoot) --> Facilitar que els alumnes i famílies participin en el qüestionari.

Recursos en línia per la recerca sobre màrqueting i impacte econòmic --> Llistat de webs i documents amb informació rellevant perquè els grups puguin investigar.

Plataforma de col·laboració (Padlet, Canva) --> Perquè els alumnes comparteixin els seus cartells de campanya crítica i reflexions finals en format digital.

Plataforma educativa(Moodle) --> Per compartir materials i perquè els alumnes puguin accedir a la informació

3. Participació de les famílies:

Preveure que no totes les famílies podran assistir i buscar una manera perquè l'alumnat pugui compartir el que ha après amb elles (per exemple, mitjançant un resum a casa o materials enviats via Moodle).

Si es vol garantir la implicació familiar, avisar-les amb suficient antelació i facilitar informació clara sobre l’objectiu i beneficis de l’activitat.

# data[].attributes.body
Conclusions i valoració final (30 min):

Per tancar la sessió i fer una reflexió final, es repartiran post-its a cada persona de tres colors diferents, i cada persona de forma individual, haurà d'escriure en un color (exemple: groc), el que creu que ha après a nivell individual, en un altre color (exemple: blau), algun hàbit que li agradés canviar o millorar en relació amb la família, i finalment en un altre color (exemple: rosa), un tema sobre el qual li agradaria parlar en la pròxima trobada de famílies a l'institut. Després els enganxarem tots a la pissarra i farem una posada en comú final, i per acabar facilitarem una enquesta de satisfacció a l’alumnat i famílies per recollir les seves opinions sobre la dinàmica de l'activitat i compartir la seva percepció sobre la sensibilització adquirida, aportant així feedback per millorar futures iniciatives.